b"\n_START_ARTICLE_\nFang La\n_START_SECTION_\nBiografia\n_START_PARAGRAPH_\nFang era un nadiu de Shezhou (en l'actualitat Comtat She (Anhui)). No obstant aix\xc3\xb2, alguns afirmaven que era de Qingxi, Muzhou (avui en dia Comtat Chun'an, Hangzhou). En el 1120, Fang va liderar una revolta contra la Dinastia Song en el Llogaret Qixian de Shezhou. Altres afirmen que va comen\xc3\xa7ar una revolta en el Llogaret Wannian, Comtat Chun'an. Les forces de Fang conqueriren Hangzhou i posteriorment va prendre el control sobre parts de l'actual Jiangsu, Zhejiang, Anhui i Jiangxi, amb un total de 52 comtats i sis divisions administratives._NEWLINE_En el 1121, la cort imperial va enviar al general Wang Yuan a dirigir un ex\xc3\xa8rcit per sufocar la revolta. Un subordinat de Wang, Han Shizhong, es va disfressar i es va infiltrar en Qingxi, capturant a Fang. M\xc3\xa9s tard, Xin Xingzong, tutor general de Zhongzhou, va dirigir el seu ex\xc3\xa8rcit per bloquejar la ruta d'eixida de Qingxi i va prendre el control de Qingxi. Fang i 52 dels seus subordinats foren capturats i acompanyats a la ciutat capital de Kaifeng pel general Tong Guan. Quatre mesos m\xc3\xa9s tard, Fang va ser ajusticiat a Kaifeng per c\xc3\xa0rrecs de tra\xc3\xafci\xc3\xb3 a la p\xc3\xa0tria._NEWLINE_Entre el 1132-1133 o m\xc3\xa9s tard la revolta va ser relacionada al maniqueisme. Tot i no tenir una connexi\xc3\xb3 original, en la consci\xc3\xa8ncia p\xc3\xbablica i hist\xc3\xb2rica es va confondre amb els disturbis de Taizhou de l'abril-juny del 1121, on el maniqueisme es va estendre."